На основу Правилника о програму и начину полагања посебног стручног испита за тржишног инспектора ("Службени гласник РС", број 59/2011) и члана 46. став 1. тачка 2. Закона о трговини ("Службени гласник РС", бр. 52/2019),

**ЗАХТЕВ/ПРИЈАВА ЗА ПОЛАГАЊЕ ПОСЕБНОГ СТРУЧНОГ ИСПИТА ЗА**

**ТРЖИШНОГ ИНСПЕКТОРА КОЈИ ПОЛАЖУ КОМУНАЛНИ ИНСПЕКТОРИ НА**

**ОСНОВУ ПОВЕРЕНИХ ПОСЛОВА**

Захтев/Пријава за полагање посебног стручног испита за тржишног инспектора подноси служба надлежна за људске ресурсе у органима јединице локалне самоуправе – за комуналне инспекторе.

Захтев/Пријава подноси се на Обрасцу 1 који је саставни део Правилника о програму и начину полагања посебног стручног испита за тржишног инспектора.

Уз Захтев/Пријаву се прилажу копије (није неопходно да буду оверене, ради доказивања испуњености услова за полагање посебног стручног испита за тржишног инспектора:

1) Решење о распоређивању на неодређено време (уколико није наведено у решењу да је на неодређено време доставити и посебну потврду);

2) Уверење о положеном државном стручном испиту;

3) Уверење о положеном испиту за инспектора;

4) Диплома о стеченом високом образовању.

НАПОМЕНА:

Испит могу да полажу само државни службеници који обављању послове комуналног инспектора који су наведени у члана 46. став 1. тачка 2. Закона о трговини.

Захтев за полагање са пратећим доказима доставити на адресу:

**МИНИСТАРСТВО УНУТРАШЊЕ И СПОЉНЕ ТРГОВИНЕ**

Секретаријат Министарства

Одсек за опште и правне послове

Немањина 22-26

11000 Београд

За додатне информације у вези подношења захтева можете се обратити на број телефона: 011/362-18-62

За све додатне информације у вези полагања посебног стручног испита за тржишног инспектора који полаже комунални инспектор (термини полагања, враћање примерка позива за полагање и слично, можете се обратити на број телефона: 011/3132 722